**CENTAR ZA ODGOJ I OBRAZOVANJE**

**TOMISLAV ŠPOLJAR**

**JURJA KRIŽANIĆA 33**

**VARAŽDIN**

KLASA: 007-04/25-02/8

URBROJ: 2186-40-01-25-2

Varaždin, 23. travnja 2025. godine

**Z A P I S N I K s konstituirajuće sjednice Školskog odbora Centra za odgoj i obrazovanje Tomislav Špoljar,** održane dana 23. travnja 2025. godine u prostorijama Centra za odgoj i obrazovanje Tomislav Špoljar, s početkom rada u 15:30 sati.

**Nazočni članovi Školskog odbora:** Klara Mesarić, Damir Ježić, Sonja Kolarek, Tamara Herjavec Habek, Edita Štok, Dragica Horvat, Zlata Golubić-Suša (video poziv- Google meet)

**Nenazočni članovi Školskog odbora:-**

**Ostali nazočni:** Marin Vučić, ravnatelj Centra

**Zapisničarka:** Kristina Koprek, tajnica Centra

Ravnatelj Centra za odgoj i obrazovanje Tomislav Špoljar – dalje u tekstu: ravnatelj Centra, Marin Vučić, pozdravio je nazočne i otvorio konstituirajuću sjednicu Školskog odbora. Utvrdio je da su nazočni svi članovi školskog odbora.

Upoznao je nazočne da sukladno odredbi članka 119. stavka 7. Zakona o odgoju i obrazovanju u osnovnoj i srednjoj školi („Narodne novine“ broj 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 7/17, 68/18, 98/19, 64/20, 151/22, 155/23 i 156/23- dalje u tekstu: Zakon) i članka 45. stavka 2. Statuta Centra za odgoj i obrazovanje Tomislav Špoljar (»Službeni vjesnik Grada Varaždina « broj: 2/19, 8/20 i 5/24 – dalje u tekstu: Statut), konstituirajuću sjednicu Školskog odbora do izbora predsjednika Školskog odbora vodi najstariji član školskog odbora. Utvrđuje da je predsjedateljica sjednice Zlata Golubić-Suša. Predsjedateljica sjednice preuzela je daljnje vođenje konstituirajuće sjednice Školskog odbora. Utvrdila je da je na sjednici nazočno 7 članova od ukupno 7 članova Školskog odbora. Predložila je da se utvrdi konačni dnevni red konstituirajuće sjednice.

Na sjednici se utvrđuje sljedeći

**D N E V N I R E D :**

1. Izvješće predsjedavatelja sjednice o imenovanim članovima Školskog odbora Centra
2. Verifikacija mandata članova Školskog odbora Centra
3. Izbor predsjednika i zamjenika predsjednika Školskog odbora Centra
4. Razno

Nazočni članovi jednoglasno su usvojili predloženi dnevni red.

* 1. **Izvješće predsjedavatelja sjednice o imenovanim članovima Školskog odbora Centra**

Predsjedateljica sjednice Školskog odbora predlaže da ravnatelj Centra podnese izvješće o imenovanju članova Školskog odbora.

Ravnatelj Centra ukratko je podnio izvješće o imenovanim članovima Školskog odbora. Pročitao je Zapisnik Izbornog odbora Centra o konačnim rezultatima izbora za predstavnika radnika u Školski odbor. Utvrdio je da je u Školski odbor Centra za odgoj i obrazovanje Tomislav Špoljar izabrana Edita Štok za člana školskog odbora, predstavnika radnika.

Ravnatelj Centra je pročitao Zapisnik sa sjednice Učiteljskog vijeća održane 26. veljače 2025. godine i Zapisnik Izbornog povjerenstva o rezultatima tajnog glasovanja za članove školskog odbora iz reda učitelja i stručnih suradnika. Utvrdio je da je Učiteljsko vijeće donijelo odluku o imenovanju dva člana Školskog odbora iz reda učitelja i stručnih suradnika na sjednici održanoj 26. veljače 2025. godine. Za članove Školskog odbora Centra za odgoj i obrazovanje Tomislav Špoljar iz reda učitelja i stručnih suradnika, Učiteljsko vijeće imenovalo je Klaru Mesarić i Tamaru Herjavec Habek.

Ravnatelj Centra je pročitao Zapisnik sa sjednice Vijeća roditelja održane 14. ožujka 2025. godine. Utvrdio je da je Vijeće roditelja javnim glasovanjem donijelo Odluku o imenovanju člana školskog odbora iz reda roditelja. Za člana Školskog odbora Centra za odgoj i obrazovanje Tomislav Špoljar iz reda roditelja imenovana je Dragica Horvat.

Ravnatelj Centra pročitao je Rješenje Osnivača, Grada Varaždina, o razrješenju i imenovanju članova Školskog odbora Centra za odgoj i obrazovanje Tomislav Špoljar KLASA:602-02/24-01/28; URBROJ:2186-1-02-25-28 od 19. veljače 2025. godine. Utvrdio je da je osnivač Centra, Grad Varaždin, za članove Školskog odbora imenovao:

1. Sonju Kolarek,
2. Damira Ježića,
3. Zlatu Golubić-Suša.
   1. **Verifikacija mandata članova Školskog odbora Centra**

Slijedom gore navedenoga utvrđuje da su za članove Školskog odbora Centra za odgoj i obrazovanje Tomislav Špoljar imenovani:

1. Edita Štok

2. Klara Mesarić

3. Tamara Herjavec Habek

4. Dragica Horvat

5. Sonja Kolarek

6. Damir Ježić

7. Zlata Golubić-Suša.

Konstatira se da je izvršena verifikacija mandata članova Školskog odbora. Mandat imenovanim članovima školskog odbora je četiri godine, a teče od dana konstituiranja Školskog odbora. Ravnatelj je čestitao imenovanim članovima Školskog odbora na imenovanju i poželio im uspješan rad u narednom četverogodišnjem mandatu.

Članovi Školskog odbora jednoglasno su prihvatili prezentirano izvješće ravnatelja o imenovanju članova Školskog odbora.

* 1. **Izbor predsjednika i zamjenika predsjednika Školskog odbora Centra**

Predsjedateljica sjednice upoznala je članove Školskog odbora da, sukladno odredbi članka 119. stavka 7. Zakona i odredbi članka 48. Statuta, svaki član Školskog odbora može biti izabran za predsjednika, a glasovanje je javno, dizanjem ruku, ako Školski odbor ne odluči drugačije. Članovi Školskog odbora izjasnili su se za javno glasovanje.

Tamara Herjavec Habek predlaže kandidata za predsjednika Školskog odbora, Klaru Mesarić.

Edita Štok predlaže kandidata za zamjenika predsjednika Školskog odbora, Tamaru Herjavec Habek.

Prelazi se na glasovanje. Nakon glasovanja utvrđuje se da je:

1. kandidatkinja za predsjednicu Školskog odbora, Klara Mesarić, dobila 7 glasova od ukupno 7 članova Školskog odbora.

2. kandidatkinja za zamjenicu predsjednice Školskog odbora, Tamara Herjavec Habek, dobila 7 glasova od ukupno 7 članova Školskog odbora.

Školski odbor donosi

**O D L U K U**

1. Klara Mesarić. izabrana je za predsjednicu Školskog odbora.

2. Tamara Herjavec Habek izabrana je za zamjenicu predsjednice Školskog odbora.

* 1. **Razno**

Pod točkom razno ravnatelj Centra pozvao je članove Školskog odbora na obilježavanje Dana Centra koji će se održati 29. svibnja 2025. godine u Hrvatskom narodnom kazalištu u Varaždinu.

Sjednica je zaključena u 16:15 sati.

Zapisničarka: Predsjednica Školskog odbora:

Kristina Koprek Klara Mesarić, prof. logoped

\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**CENTAR ZA ODGOJ I OBRAZOVANJE**

**TOMISLAV ŠPOLJAR**

**JURJA KRIŽANIĆA 33**

**VARAŽDIN**

KLASA: 007-04/25-02/8

URBROJ: 2186-40-01-25-3

Varaždin, 23. travnja 2025. godine

Temeljem članka 119. stavka 7. Zakona o odgoju i obrazovanju u osnovnoj i srednjoj školi („Narodne novine“ broj 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 7/17, 68/18, 98/19, 64/20, 151/22, 155/23 i 156/23) i odredbi članka 48. Statuta Centra za odgoj i obrazovanje Tomislav Špoljar (»Službeni vjesnik Grada Varaždina« broj: 2/19, 8/20 i 5/24) Školski odbor Centra za odgoj i obrazovanje Tomislav Špoljar, na svojoj konstituirajućoj sjednici održanoj dana 23. travnja 2025. godine donosi

**O D L U K U**

**o imenovanju predsjednika i zamjenika predsjednika Školskog odbora**

**Centra za odgoj i obrazovanje Tomislav Špoljar**

**Članak 1.**

1. Klara Mesarić izabrana je za predsjednicu Školskog odbora.
2. Tamara Herjavec Habek izabrana je za zamjenicu predsjednice Školskog odbora.

**Članak 2.**

Ova Odluka stupa na snagu danom donošenja.

Predsjednica Školskog odbora:

Klara Mesarić, prof. logoped \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_